S-213/2020

Dómur:

Mál þetta, sem dómtekið var 22. júní sl., er höfðað með ákæru lögreglustjórans á Suðurnesjum 17. janúar 2020 á hendur ákærða R-x-x E-x-x, fæddum [...], tyrkneskum ríkisborgara;

„fyrir eftirtalin brot gegn almennum hegningarlögum og lögum um útlendinga nr. 80/2016, þann 06.12.2019;

I

Fyrir skjalafals, með því að hafa framvísað við landamæragæslu í flugstöð L-kk-ef E-kk-ef, í blekkingarskyni, er hann var á leið til Toronto, Kanada, með flugi FI603, grunnfölsuðu ísraelsku vegabréfi, á nafni [...], fd. [...], nr. [...] með gildistíma frá 22.02.2018 til 21.02.2028.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

II

Fyrir brot gegn útlendingalögum, með því að hafa haft í vörslum sínum, við afskipti sbr. lið I. að framan, grunnfalsað ísraelskt kennivottorð, með kennitölu [...] og útgáfudegi 16.05.2017, ánafnað aðila fæddum [...] en nafn hans er ritað með hebresku letri í hið falsaða kennivottorð.

Telst þessi háttsemi ákærða varða við h. lið 2. mgr. 116. gr. laga um útlendinga nr. 80/2016.

Þess er krafist að ákærði verði dæmdur til refsingar og til greiðslu alls sakarkostnaðar.“

Af hálfu ákærða er krafist vægustu refsingar sem lög leyfa. Þá gerir verjandi ákærða kröfu um þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála. Var málið tekið til dóms án frekari sönnunarfærslu eftir að ákærði játaði sakargiftir við fyrirtöku málsins 22. júní sl. og eftir að sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Svo sem fyrr var getið játaði ákærði brot sín án undandráttar við fyrirtöku máls þessa 22. júní sl. Játning ákærða fær stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Sakavottorð ákærða, sem er tyrkneskur ríkisborgari, liggur ekki frammi í málinu. Engra gagna nýtur um að ákærði hafi áður gerst sekur um refsiverða háttsemi. Verður við ákvörðun refsingar tekið mið af þeirri staðreynd og einnig játningu ákærða. Eins og málið liggur fyrir þykja ekki vera efni til þess að víkja frá fastmótaðri dómvenju í málum sem þessu. Refsing ákærða þykir samkvæmt því réttilega ákveðin fangelsi í 30 daga.

Samkvæmt 1. mgr. 235. gr. laga nr. 88/2008 um meðferð sakamála ber að dæma ákærða til greiðslu sakarkostnaðar. Ákærði greiði því þóknun skipaðs verjanda síns, Ú-kk-ef G-kk-ef lögmanns, er að virtu umfangi málsins og fjölda þinghalda þykir hæfilega ákveðin svo sem í dómsorði greinir. Ákærði greiði einnig ferðakostnað lögmannsins, 18.920 krónur. Þá greiði ákærði enn fremur þóknun tilnefnds verjanda síns á rannsóknarstigi málsins, Á-kvk-ef B-kvk-ef E-kvk-ef lögmanns, er hæfilega þykir ákveðin með þeim hætti sem fram kemur í dómsorði.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, R-x-x E-x-x, sæti fangelsi í 30 daga.

Ákærði greiði þóknun skipaðs verjanda síns, Ú-kk-ef G-kk-ef lögmanns, 200.880 krónur að virðisaukaskatti meðtöldum, og ferðakostnað lögmannsins, 18.920 krónur. Ákærði greiði enn fremur þóknun tilnefnds verjanda síns á rannsóknarstigi málsins, Á-kvk-ef B-kvk-ef E-kvk-þgf lögmanns, 65.100 krónur að virðisaukaskatti meðtöldum.

K-kk-nf H-kk-nf

K-kk-nf H-kk-nf